
Tisztelt Képviselő-testület!

A hulladékról szóló 2012. évi CLXXXV. törvény (Htv.) 33-34. §-a alapján a települési önkormányzat az önkormányzati hulladékgazdálkodási közfeladat ellátását a közszolgáltatóval kötött hulladékgazdálkodási közszolgáltatási szerződés útján biztosítja. 

A települési önkormányzat az önkormányzati hulladékgazdálkodási közfeladat ellátására csak egy hulladékgazdálkodási közszolgáltatási szerződést köthet. A települési önkormányzat hulladékgazdálkodási közszolgáltatási szerződést csak a hulladékgazdálkodási közszolgáltatási tevékenység minősítéséről szóló törvényben meghatározott minősítési engedéllyel és megfelelőségi véleménnyel rendelkező gazdasági szereplővel köthet.

Településünkön a közszolgáltatást jelenleg Duna-Tisza közi Hulladékgazdálkodási Nonprofit Zrt. végzi, mely az önkormányzatunkkal fennálló Közszolgáltatási szerződése alapján köteles évente beszámolni a közszolgáltatási tevékenységéről. 

Kérem az ennek megfelelően elkészített és mellékelten előterjesztett beszámoló szíves megtárgyalását.
…/2022. (IX. 29.) ÖKT határozati javaslat

Sülysáp Város Önkormányzatának Képviselő-testülete a Duna-Tisza közi Hulladékgazdálkodási Nonprofit Zrt. szolgáltatónak a 2021. évi hulladékszállítási közszolgáltatásról szóló beszámolóját elfogadja.

Határidő: azonnal

Felelős: polgármester

Sülysáp, 2022. szeptember 22.

